钦定古今图书集成/明伦汇编/交谊典/第069卷 > 春秋四传 > 《桓公三年胥命》
## 钦定古今图书集成/明伦汇编/交谊典/第069卷 > 春秋四传 > 《桓公三年胥命》

《春秋》：“夏，齐侯、卫侯胥命于蒲。”

〈注〉《申约》言以“相命而不歃血”也。

《左传》：“胥命于蒲，不盟也。”

《公羊传》：“胥命者何？相命也。”

〈注〉胥，相也。时盟不歃血，但以命相誓。

“何言乎相命？”近正也。此其为近正奈何？古者不盟，结
言而退。

〈注〉善其近正，似于古而不相背，故书以拨乱也。

《糓梁传》：“胥之为言，犹相也。相命而信谕，结言而退，以
是为近古也。”是必一人先其以相言之，何也？不以齐侯命卫侯也。

《胡传》：“人爱其情，私相疑贰，以成倾危之俗，其所由来
渐矣。有能相命而信谕，岂不独为近正乎？故特起《胥
命》之文，于此有取焉。圣人以信易生，重桓王之失，信
去则民不立矣。故荀卿言《春秋》善《胥命》。”

〈大全〉高氏曰：《胥命》者，相推为牧伯也。诸侯之变，始于齐、卫胥命，而终于吴、晋争盟。自争盟，观《胥命》所谓“彼善于此也。”朱子曰：“说亦有理。”